**NOTĂ INFORMATIVĂ**

**la proiectul de modificare a Regulamentului privind racordarea la reţelele de gaze naturale şi prestarea serviciilor de transport şi de distribuţie a gazelor naturale, aprobat prin Hotărârea Consiliului de administrație al ANRE nr. 112/2019**

|  |
| --- |
| 1. ***Denumirea autorului şi, după caz, a participanților la elaborarea proiectului*** |
| Agenția Națională pentru Reglementare în Energetică |
| 1. ***Condiţiile ce au impus elaborarea proiectului de act normativ şi finalitățile urmărite*** |
| Temeiul juridic de elaborare a proiectului Hotărârii pentru modificarea Regulamentului privind racordarea la reţelele de gaze naturale şi prestarea serviciilor de transport şi de distribuţie a gazelor naturale constituie art. 7 alin. (1) lit. (k) din Legea cu privire la gazele naturale nr. 108 /2016.  Sistemul de distribuție al gazelor naturale din Republica Moldova este operat de 23 de titulari de licențe pentru distribuția gazelor naturale (inclusiv 12 operatori ai sistemelor de distribuție a gazelor naturale (OSD) - întreprinderi afiliate ale SA „Moldovagaz”) care activează în limitele teritoriilor autorizate prin licență, asigurând accesul la rețeaua de gaze naturale a consumatorilor, din toate raioanele Republicii.  Pentru a asigura livrarea gazelor naturale pînă la locul de consum al consumatorilor finali deserviți, în anumite situații, furnizorii de gaze naturale trebuie să încheie contracte pentru prestarea serviciilor de distribuție cu mai mulți operatori de sistem prin rețelele cărora sunt distribuite gazele naturale. Potrivit Legii cu privire la gazele naturale nr. 108/2016, OSD prestează servicii de distribuție a gazelor naturale în condiții reglementate, în baza tarifelor aprobate de ANRE.  Finalitățile urmărite de Agenţie la elaborarea proiectului de modificare a Regulamentului privind racordarea sunt:   * implementarea prevederilor Legii nr. 108/2016 cu privire la gazele naturale în partea ce ţine de prestarea serviciilor de distribuție a gazelor naturale; * soluționarea neînțelegerilor apărute dintre operatorii sistemelor de distribuție și unii utilizatori de sistem referitor la încheierea contractelor pentru prestarea serviciilor de distribuție a gazelor naturale; * evitarea echivocului în aplicarea și interpretarea cadrului legal de către titularii de licențe; * evitarea obstacolelor la schimbarea furnizorului de gaze naturale de către consumatorii finali. |
| 1. ***Principalele prevederi ale proiectului şi evidenţierea elementelor noi***   Potrivit pct. 611 din proiect utilizatorul de sistem încheie contracte pentru prestarea serviciului de distribuție a gazelor naturale cu OSD prin rețelele cărora are loc distribuția gazelor naturale, pentru a fi livrate consumatorilor finali.  Corespunzător, Anexa nr. 6 la Regulament va fi modificată. Obiectul contractului prevăzut de clauzele obligatorii ale contractului privind prestarea serviciului de distribuție a gazelor naturale va constitui: prestarea serviciilor de distribuţie a gazelor naturale, desemnând ansamblul de activităţi şi operaţiuni desfăşurate de OSD în vederea livrării gazelor naturale prin reţelele de distribuţie de gaze naturale către consumatorii finali ai utilizatorului de sistem sau transmiterea gazelor naturale către furnizor, la punctele de măsurare comercială altor OSD indicate în Anexă la contract.  Condiţii generale de contractare a serviciilor de distribuţie a gazelor naturale precizează că distribuţia gazelor naturale se realizează de la intrarea în reţeaua de distribuţie a gazelor naturale (punctele de predare/preluare comercială) până la locul de consum stabilit de Furnizor, sau la punctele de măsurare comercială indicate de Furnizor, în condiţiile stipulate în contract.  Implementarea modificărilor la Regulamentul privind racordarea va contribui semnificativ la atingerea obiectivelor stabilite în Legea nr. 108/2016 şi respectării actelor normative de reglementare noi aprobate de ANRE. |
| 1. ***Fundamentarea economico-financiară***   Accesul utilizatorilor de sistem la reţeaua de distribuție a gazelor naturale se realizează în baza tarifelor reglementate aprobate de ANRE. |
| 1. ***Modul de încorporare a actului în cadrul normativ în vigoare***   Modificările la Regulamentul privind racordarea au fost elaborate luând în considerare prevederile Codului rețelelor de gaze naturale nr. 420/2019, Regulamentul privind accesul la rețele nr. 421/2019 și alte acte normative aprobate de Agenţie.  Se propune ca Hotărârea privind modificarea Regulamentului privind racordarea la reţelele de gaze naturale şi prestarea serviciilor de transport şi de distribuţie a gazelor naturale să intre în vigoare la data publicării în Monitorul Oficial, în scopul evitării cauzării pierderilor financiare pentru OSD. |
| 1. ***Avizarea și consultarea publică a proiectului***   Proiectul de modificare a Regulamentului privind racordarea a fost consultat cu părţile interesate în conformitate cu Legea privind transparenţa în procesul decizional nr. 238/2008 şi Legea nr. 100/2017 cu privire la actele normative.  Analiza Impactului, Nota informativă au fost plasate pe pagina electronică a Agenţiei pentru a fi supuse consultărilor publice, inclusiv a fost emis un anunț cu privire la inițierea examinării acestora, astfel, încât orice persoană interesată să poată prezenta propuneri şi obiecții pe marginea lor, la adresa electronica indicată sau la sediul Agenției.  Analiza Impactului cît şi proiectul au fost examinate şi avizate de către Grupul de lucru al Comisiei de stat pentru reglementarea activităţii de întreprinzător în Moldova.  Propunerile şi obiecţiile înaintate la proiect au fost incluse în sinteza obiecțiilor şi recomandărilor prezentate de către părţile interesate. Proiectul a fost definitivat în urma expertizei Ministerului Justiţiei *nr. 04/5118* şi expertizei CNA *nr. 06/2-3064*. |

**Veaceslav UNTILA**

**Director general**